KLUBI 700
Mandy oli päevasel ajal armastav abikaasa ja ema,
täites öösiti aga hoopis strippari rolli.
Tänu strippari tööle sai ta pere elada luksuslikku elu,
kuni õhtuni, mil ta tundis, et ta vaim sai rebitud välja ta ihust.
Hetk, mis jäi pikaks ajaks meelde.
Õhtu, mil 6-aastase Mandy isa võttis ta ära inimeselt,
kes Mandy meelest oli ainus, kes teda armastas.
Nutsin öö läbi igatsedes oma vanaema järele.
See oli traumaatiline kogemus mu jaoks,
sest ta oli mulle kui ema eest.
4 aastat oli möödas sellest,
kui Mandy ja ta kaks õde olid kolinud vanaema juurde
peale seda, kui ema nad maha jättis.
Peale isa uuesti abiellumist pidid nad tema juurde elama minema.
Koju, kus oli isa uus naine ja tolle kolm last.
Ei isal ega ta kasuemal olnud aega Mandy jaoks.
Tundsin end seal peres kasvades hüljatud ja mahajäetuna.
Igatsesin tingimusteta armastuse järele.
Tahtsin, et keegi tõesti armastaks mind
ja veedaks aega minuga.
Igatsesin ka aja järele isaga.
Mandy kannatas ka depressiooni käes.
Mul oli identiteedi kriis.
Tundsin, et mu ema ei soovi mind.
Tundsin, et ma ei sobi oma uude perre kus isa polnud kunagi kodus.
Tundsin end täiesti väärtusetuna.
Tundsin, et ma pole piisavalt hea.
11-aastasena neelas Mandy tablette, mille ta kodusest ravimikapist leidis.
See oli esimene enesetapu katse paljude järgmiste seas.
Ma tõesti tahtsin surra.
Kui aus olla, ma isegi ei teadnud,
mis mõju need tabletid mulle avaldavad?
Nii neelasin neid nii palju kui võimalik,
mida pidasin suremiseks vajalikuks.
Mingil hetkel neelas ta ka retseptiravimeid,
kuid need ei mõjunud samuti.
Nii pöördus ta teismelisena uimastite ja alkoholi juurde.
Mul oli täiesti ükskõik!
Tuimestasin sellega lihtsalt kõike minus peituvat valu
ja samas oli see ka kui mässu väljendamine.
Hakkasin otsima oma väärtust ja hinda
ning meeste tähelepanu.
Ja ma ka sain seda tähelepanu, mida arvasin vajavat.
Soovist põgeneda koduse elu eest
leidis Mandy 16-aastaselt tööd kiirtoitlustuses.
Kuniks üks ta tuttavatest ütles,
et strippari töö võiks olla väljapääsutee.
Ta sõitis oma punase kabriolettiga me ukse ette ja ütles:
"Kuidas sulle meeldiks teenida 4.90 tunnis ehk 490 dollarit päevas?"
See tundus täiesti vingena!
Mandy põgenes kodust, jättis kooli pooleli
ja kasutas võlts ID-kaarti, et saada tööd stripiklubis.
Nii oli tal raha ja ta oli sõltumatu oma vanematest.
Kuid sel kõigel oli ka oma hind.
Tema väärikus.
Oli aegu, kus tundsin, et see pole õige.
Samas, tarbides piisavalt uimasteid ja alkoholi,
tuimestasin oma teadvust, et selle kõigega toime tulla.
Nii sai see normaalsuseks mu jaoks.
Jäädes 17-aastaselt rasedaks,
loobus Mandy ajutiselt nii uimastitest kui tantsimisest.
Samas, olles üksikema, oli striptiis siiski ta ainus võimalus
Ma vajasin tööd, et maksta lapsehoidja eest
ja samas selleks,
et veeta ise lapsega võimalikult palju aega
ja võimaldada talle kõike.
See oli paras lõks mu jaoks.
Oma 20'ndates kohtus ta Lance'ga,
kellega ta sai kaks tütart.
Taaskord leidis Mandy,
et strippari töö võimaldab tal elada pereelu,
mida ta oli alati igatsenud.
Pere oli minu jaoks ülimalt oluline.
Tahtsin luua ja omada sellist peret, mida mul endal polnud kunagi olnud.
Kuigi ta ei suutnud ületada kõikehõlmavat häbitunnet
või uimastite tarbimist,
oli ta harjunud seda kõike varjama.
Kuniks üks sõber hakkas rääkima Mandyle Jumalast
ja kutsus teda ühte koguduse kodugruppi.
Mandy nägi selles lootust,
kuigi tundis, et peab end Jumala jaoks enne korda tegema.
Arvasin, et kasvan sellest kõigest mingi hetk välja
ja saan mingil hetkel tõeliseks usklikuks
nii et Jumal on minuga rahul.
See on see, kuidas ma oma suhet Jumalaga nägin.
Mõtlesin, et kui vaid oleksin piisavalt hea,
siis Ta võtab mu vastu.
Ometi jätkas Mandy nii uimastite kui striptiisiga.
Kuniks kord ühel õhtul sõbra juures pidutsedes
võttis Mandy üledoosi ja tundis, et ta sureb.
Lamasin seal ja tundsin, kuidas mu vaim rebiti mu ihust välja
ja ma mõistsin, et ma pole enam oma ihus.
Mandy kartis algul, et jõuab Jumala kohtujärje ette.
Selle asemel aga koges ta Jumala ülevoolavat armastust.
Kogesin armastust, mis oli nii imeline, et oleksin jätnud selle nimel kõik.
Mandy jättis oma töö
ja püüdis järgneva 2 aasta jooksul oma elu korda saada,
et olla vastuvõetav Jumalale.
Kuniks ta kuulis ühel jumalateenistusel,
et ta on Jumalale vastuvõetav just sellisena nagu ta on.
Läksin koos pojaga tol õhtul altarile ja ma hakkasin nutma.
Teadsin, et kui Jumal suudab mind päästa,
siis see on mu enda huvides alistada oma elu Talle.
Ja seda ma ka tol õhtul tegin.
Mandy lõpetas uimastite ja alkoholi tarbimise
ning hakkas kasvama oma suhtes Jeesusega.
Olin nii elevil!
Olin juba hakanud muutuma ja kogu mu häbi hakkas hääbuma.
Mida enam nägin Jeesust,
seda enam meeldis mulle see, kes ma olen.
Ma ei püüdnud enam leida oma väärtust muudest asjadest.
Ma ei oodanud enam, et maailm mind defineeriks või aktsepteeriks.
Ma ei hoolinud enam ka sellest,
kas mu vanemad aktsepteerivad mind või mitte,
sest Jumal tegi seda nagunii.
Ta armastus muutis mind täienisti!
Peagi peale seda
võttis Mandy abikaasa Lance samuti Jeesuse oma ellu vastu.
Mandy käib täna sageli New Orleansi tänavatel.
Mitte enam töö pärast, vaid jagamaks Jumala armastust.
Sest ta teab enam kui hästi, kuidas see armastus teda muutis.
Kui Jeesus tuleb su ellu,
siis inimesed, kes nägid sind enne teisiti,
omavad nüüd austust sinu kui uue loodu vastu.
Ma ei pea seda kuidagi välja teenima või end neile tõestama,
vaid nad tajuvad, et see on ehe asi,
mistõttu ma ei pea end kuidagi selgitama.
Võin vaid öelda, et Jeesus on täiega ehe!
Sinulgi on võimalus Teda tunda.
Kuidas?
Lihtsalt palu.
Võid kogeda sama, mida Mandy.
Ära karda hetkekski, et Ta sind tõrjuks.
Jeesus ütles, et Ta tuli sinu pärast.
Sinu pärast on Ta nõus jätma teised 99
ja tulema sinu järgi.
Mida selleks tegema peab, et omada seda imelist elu
ja rõõmu, rahu ning õigsust sügaval oma vaimus?
Mitte sellist, mille oled ise loonud, aga mis on sulle antud.
Mida selleks tegema peab?
Lihtsalt palu.
Kui tahad seda teha;
kui tahad omada uut elu
ja kogeda oma seesmise mina täit taastamist;
kui tahad leida Jumala, kes sind armastab -
Jumala, kes andis oma elu sinu eest,
siis kõik, mida tegema pead, on vaid paluma.
Kui seda soovid, kummarda oma pea koos minuga palveks
ja palume ühe väga lihtsa palve,
lastes Jeesusel teha kõik ülejäänu.
Palu koos minuga:
Jeesus.
Just nimelt - ütle kohe häälega Ta nimi välja.
Jeesus,
ma tulen Su ette.
Issand, ma avan oma südame
ja palun, et 'tuleksid mu südamesse.
Olen näinud, mida oled teinud teiste heaks
ja ma soovin ka sellest osa saada.
Nii et Jeesus, andesta mulle.
Tee mind vabaks.
Kui teed seda mu heaks,
tahan järgida sind kõik oma elupäevad.
Kuule mu palvet,
sest palun seda Jeesuse nimel.
Isa, palun kõigile, kes just praegu palvetasid,
et täidaksid neid oma armastuse, andestuse, rahuga ja õigsusega.
Las nad kogeda seda rõõmu, mis lähtub Sinu tundmisest.
Ole nende sees ja nende ümber.
Palume seda Jeesuse nimel,
aamen.
Kui palvetasid koos minuga, palun sul teha veel ühte asja.
Anna sellest veel kellelegi teada, võttes ühendust kas meie või TV7'ga.
Järgmisena lugu kahest meedia- ja turunduseksperdist,
kes toovad koguduse rambivalguse kätte.
Nad ütlevad, et kristlased on kaotanud oma usaldusväärsuse
ja mida selle tagasi saamiseks tegema peab.
Sul on kõik, mida arvasid õnneks vaja minevat.
Paljutõotav karjäär,
rohkelt sõpru
ja üha kasvav perekond.
Ometi tundub elu kuidagi tühi.
Midagi on puudu.
Vaid Jumal saab anda me elule tõelise tähenduse.
Tõeline õnn lähtub Tema tundmisest.
Avasta, kuidas Jumal saab muuta su elu.
Vaata "Klubi 700" saadet!
Tee, mis kord alguse sai
ja maailma kõige mõjukamaks usuks muutus,
on täna, 2000 aastat hiljem, jõudnud seisu,
mille kohta kaks meedia- ja turunduseksperti ütlevad,
et me peame leidma tee tagasi selle juurde.
Jonathan Bock and Phil Cook
on tootnud filmid nagu "Pime nurk" ja "Narnia lood".
Lisaks sellele TV-saated "Piibel" ja "Leides Jeesuse".
Olles ühtaegu kristlased ja meelelahutusmaailma eksperdid
usuvad nad, et usus Jeesusesse
peitub kokkuvariseva maailma ainuke lootus.
Samas aga tõdevad nad, et kristlus pole trendikas
ja tegelikkuses on kristlik usk vaikselt hääbumas.
Oma raamatus "The Way Back" ("Tagasitee")
püüavad nad leida põhjuseid, miks me usk on kaotamas oma mõju
ja mida peaks muutma, et jõuda vägagi vajaliku tagasiteeni.
Tere tulemast saatesse Phil Cook ja Jonathan Bock
Nii tore, et olete meiega! - Suur tänu!
Raamat "Tagasitee".
Keegi võib nüüd küsida: "Tagasitee kust või millest?"
Kuid tänapäeva ühiskonnas
valitseb teatud laadi vaenulikkus nii kristluse kui usu suhtes.
Te arvasite algul, et tegu on ehk avalike suhete probleemiga,
aga mis tegelikult selgus?
Me oleme mõlemad turunduse vennad,
mistõttu me lahendus igale teemale on avalik suhtlemine.
- Paremad reklaamid, eks?
Just! Kui sul on väike kodu,
ära nimeta seda väikeseks, vaid hubaseks.
Turundusel on vastus kõigele!
Kuid kui hakkasime uurima, mis kristlusega täna toimub,
saime aru, et tegu on palju sügavama probleemiga.
Seal on suur lõhe selle vahel,
kellena kristlased end näevad ja kellena teised meid näevad.
Olgu näitena toodud vaimuviljad -
armastus, rõõm, rahu, headus, kannatlikkus.
Kõik see, mille poolest kristlased peaks olema tuntud.
Kuid milliseid neid sõnu
mõni mittekristlane me kirjeldamiseks kasutaks?
Vastus on, et mitte ühtegi.
Vahel esineb erinevus selleski, mida me väidame end uskuvat
ja samas kuidas me oma igapäevaelu elame.
Rääkige teatud statistikast, mille oma raamatus välja toote.
Otsustasime uurida kõige lihtsamaid asju,
jättes kõrvale paastumise või misjonireisid.
Uurisime pigem palvetamise, Piibli lugemise,
koguduses käimise ja kümnise maksmise kohta.
Kõige lihtsamad asjad.
Kasutasime kõige enam levinud uurimiskanaleid kogu USA's.
Avastasime, et kristlaste sõnad ja teod ei klapi kohe üldse.
Näiteks.
Rääkides Piibli lugemisest,
siis 40% kirikus käivatest kristlastest loevad Piiblit üliharva või üldse mitte.
Peaaegu pool kiriku seltskonnast loeb Piiblit üliharva või üldse mitte!
Me lasime latti alla koguduses käimise osas,
mille tulemusena selgus,
et rahvas käib kirikus kolmel pühapäeval kaheksast,
mis teeb 19 korda aastas.
Kümnise maksmine.
Vähem kui 10% kirikus käivatest kristlastest
maksvad kümnist 10%.
Lihtsalt kohutav!
Kuidas me nii kaugele jõudsime?
Mis juhtus?
Ütlete, et tänapäeva kristlased ülistavad üht teist jumalat.
Mis mõttes?
Panime peaaegu oma raamatule nimeks "Teine jumal".
Tundub, et me oleme loonud endale ebajumala.
Mitte mõne kuldvasika kiriku fuajeesse,
kus pastor on puhkama sõitnud.
Aga me oleme hakanud ülistama jumalat,
kes näeb küll välja nagu Piibli Jumal, aga kes on palju andestavam.
Kes mõistab, et meil pole aega käia kirikus,
kuna oleme nii hõivatud.
Ta mõistab, et meil pole aega lugeda Piiblit
või et mõnel mehel on armuke,
kuna ta naine on jäänud vanemaks ja muutunud tujukamaks.
Jumal ju ometi tahab, et oleksime õnnelikud!
Nii oleme loonud endale jumala, kes on meie näo järgi,
selle asemel, et elada oma elu Jumala näo ja kutse järgi.
Me oleme kaotanud aukartuse Jumala pühaduse ees.
Kuidas seda tagasi saada?
Usun, et peame pöörduma tagasi algkoguduse juurde
ja võtma neid eeskujuks.
Nad olid üks erakordne seltskond!
Nad alustasid eimillestki.
Neil polnud mingit väge ega mõjujõudu.
Neil polnud sisuliselt mingit mõju.
Lihtsalt üks vend tõusis mäe otsas püsti
ja ütles: "Hakkame pihta!"
2000 aasta jooksul sai sellest
kõige enam mõju avaldavam jõud kogu maailmas
ja selle mõju on jätkuvalt suur.
Seega tasuks pöörduda tagasi ja vaadata, kuidas nad seda tegid.
Jagage teatud praktilisi nippe, kuidas tänapäeva usklikud
saaksid pöörduda tagasi nii oma usu kui Jumala poolt plaanitud elu juurde.
Algkogudus ei saanud muuta seadusi, protesteerida või kurta asjade üle.
Ometi said nad tegutseda
ja nende teod põhjustasid hämmingut kogu Rooma impeeriumis.
Ajaloolased räägivad, et inimesed olid nii suures hämmingus
et kogukond pidi hakkama mõtlema, kes need kristlased üldse on?
Nii küsime ka oma raamatus,
mida sellist saaksime täna teha, mis tekitaks hämmingut ühiskonnas?
Eks me ole proovinud lüüa kaasa poliitikas,
oleme boikoteerinud, kritiseerinud ja kasutanud viha strateegiat.
Kuid ükski neist ei toimi,
sest keegi ei muutu su vihastamise peale.
Mida me aga saame teha - ja neid asju on palju,
kuid kasuvanemaks olemine on üks hea näide.
Me elame Los Angeleses,
kus uudistes jookseb pidevalt läbi,
kui korrumpeerunud või vägivaldne kogu see programm on.
Jah, on ka palju häid kasuperesid, kuid kogu see süsteem on nadi.
USA's on 400 000 kasulast
ja samas 350 000 kogudust.
Kuidas oleks, kui iga kogudus võtaks hoolt kasvõi ühe lapse eest?
Nii kaoks vaid aastaga vajadus kasuperede järele.
Kuidas näeks ühiskond kogudust,
kui vajadus kasuperede järele kaoks sootuks?
Oleme rääkinud vaid pisut raamatu "Tagasitee" sisust,
kuid ma soovitan seda kogu südamest.
Saate tellida seda interneti teel.
See on huvitav, et kui Jumal püüab meile millestki märku anda,
siis Ta kinnitab seda ka mitme allika kaudu.
Nii oli meil see nädal üks teine külaline,
kes rõhutas tagasi pöördumist apostlite tegude juurde.
Nii et pöördugem siis tagasi Jumala Sõna juurde
ja ehk ka Apostlite tegude juurde,
et näha, mida nad tegid ja teha seda sama.
Meie pikem intervjuu Phili ja Jonathaniga
on leitav me Facebook'i lehelt.
Raamat "Tagasitee" ja suur tänu tulemast!
Võrratu õhutus.
Järgmisena lugu naisest,
kes kannatas 9 aastat kilpnäärme haiguse käes,
kuid kes korraga koges muutust.
Kogesin korraga lootust, mida mul varem polnud.
Sageli räägitakse ususammust. Usun, et ma tegin ka ususammu.
Näeme peagi, kuidas see ususamm viis täieliku tervenemiseni.
Lapsed.
Tahame, et nad kasvaks üles Jumala Sõna tundmises.
Kaasaja kiires maailmas vajaksime aga pisut abi selleks.
Tasuta "Superraamatu" laste piibliäpp
kätkeb endas lahedaid asju, mis su lastele meeldivad.
Põnev Piibli õppimine,
lahedad mängud,
vinged videod,
Piibli kangelaste avastamine.
Jumala Sõna õppimine on tore!
Tasuta "Superraamatu" piibliäpp.
Sheila oli alati see,
kes tõmbas nii pere kui sõprade seas seltskonna käima.
Seda kuni päevani, mil ta tundis, et kogu ta energia oli kadunud
ja järgnevad kuud ning aastad ei tundnud Sheila end enam äragi.
Ta kaotas kogu lootuse tunda end veel kunagi normaalsena.
Sheila oli edukas kunstiõpetaja ja pühendunud 5 lapse ema.
Kuni 2007. aastani, mil ta märkas, et ta pole enam endine.
Tulin koju ja vajusin lihtsalt diivanile.
Järgmisel hommikul ärgates jälle sama lugu.
Mina olen tavaliselt see, kes nö peo käima tõmbab.
Nii et, kui rivist ära olin, oli mu pere väga mures.
Mõne kuu möödudes andis Sheila pere survele alla
ja läks arsti juurde.
Ta sai diagnoosiks kilpnäärme alatalitlus
ja talle määrati vastavad ravimid.
Kuid sellest ei tundunud palju abi olevat.
Ärkasin igal hommikul mõttega: "Mis mõtet sel kõigel on?"
Ma higistasin, ei saanud magada ja mu süda puperdas sees.
Või siis oli aegu, kus olin mulle mitte omaselt kurb,
mul polnud üldse jõudu
ja ma võtsin tohutult kaalus juurde, isegi, et sõin normaalselt.
Kõige enam häiris Sheilat aga see,
et ta ei saanud oma pere jaoks olemas olla.
Olin pidevalt väsinud.
Lapsed muudkui helistasid ja väljendasid oma muret mu pärast.
Kogu pere üle lasus kui üks murepilv.
Kuigi Sheila ja ta pere palvetasid ta tervenemise pärast,
oli ta kaotanud lootuse, et miski enam kunagi taastuks.
Ma ei tea miks, aga tundsin,
et ma pole otsekui väärt Jumala sekkumist mu olukorda.
Kuniks aprillini 2016. aastal, mil ta koges hoopis uut.
Nagu igal hommikul, vaatas ta ka siis "Klubi 700" saadet,
kus Pat ja Wendy palvetasid.
Kellelgi, kel on probleeme kilpnäärmega -
Jumal tervendab su just praegu.
Niipea, kui Wendy seda ütles, kirjutasin selle kiiruga üles,
sest mingi jõnks käis mu vaimus ära.
Kogesin lootust, mille sarnast polnud varem kogenud.
Teate ju seda väljendit "ususamm"?
Usun, et ma tegin selle ususammu.
Sheila hakkas end tasapisi ravimitest võõrutama.
Kogesin seesmiselt kohe peale palvet teisiti
ning kogu mu vana olemine hakkas samuti tasapisi taastuma.
Mul oli nii palju energiat,
et ma lausa hüppasin hommikul voodist välja.
Elu hakkas mulle uuesti huvi pakkuma
ja ma suhtlesin jälle sõpradega.
Ma naeratasin rohkem
ning olin üldse kenam ja rõõmsam inimene.
Minnes mõni kuu hiljem arsti juurde kontrolli,
olid Sheila kilpnäärme näidud igati normaalsed.
Vereanalüüsi näidud olid lihtsalt erakordsed!
Arst ütles: "Te tegelikult ei vaja enam ravimeid."
Kliinikust välja minnes hüppasin suurest rõõmust õhku.
Olin nii õnnelik.
Sheila pole peale seda enam ravimeid kasutanud
ja tunneb taas rõõmu nii kunstist kui oma perest.
See kogemus andis talle olulise õppetunni.
Ma tõesti usun, et Jumal armastab mind.
Ma näen Teda kui Isa.
See tervenemine aga on õpetanud mulle veelgi enam seda,
kes Ta on.
Ta tõesti on armastav Isa.
Võimalik, et osad teistki on täna meeleheitel nagu Sheila oli.
Maadled sa siis mõne füüsilise, finantsilise või emotsionaalse teemaga
ja oled seda teinud juba pikka aega.
Sa tunned, et sa pole piisavalt hea,
kuid Taevaisa silmis pole ühtki inimest,
kes poleks piisavalt hea.
Kõik võivad tulla Tema juurde ja seda ka tervise küsimustes,
et kogeda Jumala headust.
Nii tahame ka paluda su eest täna.
Siinkohal aga tagasiside ühest võrratust imest.
Indianast pärit Leesal oli elu aeg olnud kätel mingi ekseem,
mis viimase 3-4 aasta jooksul läks üha hullemaks.
Kuid siis ta nägi üht "Klubi 700" saadet,
kus Gordon ja Terry palvetasid.
Leesa palvetas ja ütles: "Issand, ma olen nii tüdinud sellest."
Samal hetkel sai Terry tunnetusesõna:
"Kellelgi on krooniline ekseem.
See pole ainuüksi valulik ja ärritav, aga ka piinlik su jaoks.
Jumal tervendab su sellest.
Sa hajub vaikselt ega tule enam kunagi tagasi."
Leesa tundis, et ta kätes toimub midagi
ja järgmisel hommikul ärgates oli ta sisuliselt terve.
Järgneva paari päeva jooksul kadus ekseem täielikult
ja peale seda pole tal sellega enam probleeme olnud.
Leesa kannatas selle all kogu oma elu
ja nüüd on see täielikult kadunud.
Jumal on ikka nii hea!
David sai 2016. a. novembris insuldi,
mis mõjutas kogu ta vasakut keha poolt.
Ühtlasi sai kahjustada ta neelulihas, mis ei sulgunud enam korralikult
põhjustades reflukshaigust ja kahjustades sellega ta söögitoru.
David vaatas möödunud detsembris "Klubi 700",
kus Gordon jagas tunnetusesõna:
"Sul on reflukshaigus, mis on muutunud väga hulluks
ja mis on kahjustanud ka su söögitoru.
Jumal tahab kõnetada sind isiklikult ja öelda,
et Ta tervendab nii su refukshaiguse kui söögitoru
ja sa ei pea enam elama hirmu all.
Nii et Jeesuse nimel - ole terve!
Võta see vastu just praegu
ja las see põletav tunne lahkuda just praegu, Jeesuse nimel!"
David võttis selle sõna vastu ja reflukshaigus lahkus koheselt.
Neelulihas töötab taas normaalselt ja ta söögitoru on samuti paranenud.
Halleluuja!
Tea, et Jumal armastab sind
ja ära mitte kunagi arva, et sa poleks Teda väärt.
Et sa pole piisavalt hea või sa pole teinud piisavalt.
Osa inimesi peab end liiga vanaks või ka liiga nooreks Jumala jaoks.
Osa inimesi isegi arvab, et kannatus muudab neid paremaks.
Ei!
Ei, ei. Jumal ei taha, et Ta lapsed kannataks.
See pole Tema tahe.
Ta tuli, et meil oleks elu ja oleks seda ülirohkesti.
Seetõttu mõista Tema armastust kõigi me suhtes,
kes me usume Tema armastuse suurusesse,
Tema väesse ja päästesse.
Võttes Jeesuse oma ellu vastu saad osa sellest kõigest.
Teeme siis seda!
Avame selle võrratu kingituse, mille Jumal on meile kinkinud!
Lase Jeesusel olla oma usk, pääste ja tervenemine.
Lihtsalt usu ja võta see vastu just praegu!
Me palvetame ja palume, et liituksid meiega,
lihtsalt uskudes.
Issand, me toome kõik kannatajad Su ette just praegu,
kes vajavad tervenemist oma ihus.
Oleme nendega ühel meelel just praegu Jeesuse nimel.
Me murrame kõik kahtlused ja uskmatuse.
Kõik mõtted stiilis: "Ma olengi kannatust väärt."
Me murrame selle
ja me kuulutame sulle, et sa oled Kõigekõrgema Jumala laps.
Jeesus suri ja maksis hinna, et sa ei peaks seda tegema.
Issand, me täname Sind selle eest
ja võtame selle vastu just praegu.
Me võtame vastu tervenemise oma ihudesse
ja kõik muu, mis Sul on me jaoks just praegu Jeesuse nimel.
Kellelgi on valu paremas kopsus, mis kiirgab ka su kaenlaalusesse
ja Jumal lihtsalt kõrvaldab selle.
See kadus just praegu, kui seda ütlesin.
Valu on kadunud, mistõttu hinga sügavalt sisse
ja võta vastu tervenemine oma ihusse just praegu Jeesuse nimel.
Kellelgi on soolestikuga probleeme.
See pole vaid mingi väike häire, aga tõsine probleem.
Oled saanud kindla diagnoosi, millele pole mingit ravi,
kuid täna sa saad ravi.
Sa saad terveks sellest loost
ja kogu su ihu saab toimima normaalselt.
Ei mingit valu enam. Kogu see lugu taandub Jeesuse nimel
Kellelgi on murtud nina, mis valmistab ninajuure juures valu.
Jumal kõrvaldab selle valu just praegu Jeesuse valu.
Ja kõik muljutus, mis seal on, kaob just praegu ega tule enam tagasi
Jeesuse nimel.
Ole terve!
Keegi kogeb kroonilist põletustunnet jalataldades.
Jumal vabastab sind sellest just praegu.
Ole terve Jeesuse nimel!
Sa kuulsid täna reflukshaigusest
ja mõtled: "Palun nimeta ka reflukshaigust!"
See on just sulle, Charles, just sulle -
Jumal tervendab su reflukshaigusest
ja kõrvaldab selle põletustunde just praegu.
Jeesuse nimel, aamen.
Kui Jumal on sind puudutanud, anna meile sellest teada.
Me usume lakkamatusse palvesse,
mistõttu helista meile ja me palume su eest hea meelega.
Lõpetuseks aga Roomlastele 15:13:
"Aga lootuse Jumal täitku teid kõige rõõmu ja rahuga usus,
et teil oleks küllaga lootust Püha Vaimu väes!"
Me kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Õpi, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Soovides rääkida kellegagi, kes hoolib,
võid helistada me palvenõustajatele, kes on valmis vastama su kõnedele.
Nii et helista juba täna!
Tõlge: Anne-Ly Raukas